Клъшка река (село)
Клъшка река е село в Северна България. То се намира в община Велико Търново, област Велико Търново.

География 
Село Клъшка река се намира в Стара планина, само на няколко километра от Прохода на Републиката. Съседни села са с. Райковци и с. Вонеща вода. С. Клъшка река попада в землището на с. Райковци. Едноименната река минава през селището. В близост са върховете Белновръх и Клъшка чукар. Също, по черен път се стига до хижите Грамадлива, х. Химик и международния туристически маршрут Е-3. В района има множество пръснати махали и колиби, повечето от които са изоставени и безлюдни.

История 
Говори се, че селото е едно от най-старите поселения в района. Преданията казват, че тук се преселил боляринът Драгия, при падането на Търновското царство под турска власт. Така било възникнало и името на селото и реката – по името на дрехата, скоято бил облечен – клъшник (дълга роба без ръкави). По-късно, през XVI век тук се заселват и други българи, гонени от турците.

В края на XVIII и началото на XIX век, породени от турските насилия, в района обикалят множество хайдушки чети. Тук, в района са родени множество хайдути и войводи, като Бойчо войвода, Богдан войвода (цеперанека), Хаджи Досьо Байрактар, Филип Тотю, Вълчан Войвода и др. Покойният краевед Митю Митев от с. Цепераните казва в своите записки, че няма махала от която да не е излязъл хайдутин.

Население 
Численост на населението според преброяванията през годините:

Разцвет този балкански регион преживява след Освобождението, до 50-те години на миналия век, до когато жителите в тази мастност се увеличават. След това по-голямата част се изселват в Старозагорско и Великотърновско, като към днешна дата са останали единици, постоянно живеещи в близките махали.

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Бележки

Външни препратки 
 Белновръшки войводи

Села в област Велико Търново
Населени места в община Велико Търново